
Afúzet és a benne található instrukciók segítségével 
megepithetö modellek mind egy kiserlet részei, melyben azt 
kerestem, hogy miként lehetne a LEGO kockákat 
médiumként, kifejezöeszközkent használni. 


Csizmazia András 


EMLÉKEK ÉS LEGO 


Amikor felidézem az emlékeimet, hasonlóan kezdek el 
gondolkodni, mint mikor legózok. Részleteket ragadok meg, 
melyek összegéből kialakul egy kép, amit tapasztalataim 
határoznak meg. Többek között ezért gondoltam, hogy megfelelő 
eszköz lehet egy ilyen projektre. Mindemellett miért éppen 
gyermekkorom egyik kedvenc játékát használom kommunikációs 
csatornaként? Talán a régren begyakorolt szórakoztató építés 
segítségével könnyebben ki tudom fejezni magamat? 


MAGÁNY 


Sokszor érzem magamat magányosnak azokban a helyzetekben, 
amikre távolabbról visszatekintve meghatározóként gondolok. Az 
általam tervezett épitények négy emléket dolgoznak fel az intim, 
szubjektiv világomat alapulvéve. 

Eletemben elöször Grúziába utaztam egyedül. 2015-ben egy gimnäziumi feladat kapcsän 
ellátogattam Kakheti tartományába, hogy hátrányos helyzetú emberekkel foglalkozzak. 
Ezt az önfenntartö kózósséget TEMI-nek hívják és Grüzia fenséges hegyein található. 
Közvetlen kózelségból megtapasztaltam, hogy bármerre is menjek a világban, a festői 
tájak mellett mindig lesznek emberek, akik segítségre szorulnak. Ezért ebben a Temit 
ábrázoló modellben a törődő és töretlenül dolgozó grúzokra, illetve merész német 
önkéntesekre szeretnék emlékezni, akik munkájukkal motiváltak engem. 

INTERCITY 


Egy forró nyári napon a nagymamámmal utaztam hazafelé Kaposvárról. Vonatunk 
hirtelen lassulni kezdett, majd a következő pillanatban mar bőröndök zuhantak a 
fejünkre és nekicsapódtunk kabinunk falának. Kisiklottunk. Egy helikopter és több busz 
is érkezett értünk, de az utóbbi eléréséhez ki kellett sétálni a legközelebbi főútig. Talán 
tizenkét éves lehettem, de azt éreztem, nekem kell talpraesett férfiként megvédenem 
nagyimat. Miután átvágtunk a sűrű növényzeten, egy nő a vonatról megengedte, hogy 
felhívjuk a telefonjáról anyukámat. Amint meghallottam a hangját elsírtam magam. 
Újra nagymamám vigyázott rám. 


Érdekesség: A négy szett összesen 661 elemet tartalmaz, ami ma nagyjából 
70-75 ezer forintba kerúlne. Mindemellett nem mindegyik darab elérhetó 
rendelésre, igy ezeknek nem lehet tudni a pontos árát. 


A modellek tervezésénél úgyeltem arra, hogy ezek a be nem szerezhetó elemek 
csak olyanok legyenek, amik a saját készletemben már megtalálhatóak. Az 
egyik ilyen a alkatrész a "kasszagep", ami valójában egy régi legó repülögep 
vezérlópultja. 


KANTIN 


Elsó munkahelyem egy T-mobile üzletházban volt, az étkezdéjük egyik 
kasszájában. A kantin pénztárgépébe furcsa mód külön kellett beütni az 
ételeket és a hozzájuk tartozó speciális tányérokat. Az elsó munkanapomon 
egy cézár salátát rossz étkészlettel raktam össze a rendszerben, így majdnem 
háromszázezer forintot levonva az egyik irodista bankkártyájáról. A főnököm 
nagy élvezettel mindenki előtt megalázott bénázásomért, én pedig aznap este 
megfogadtam, hogy nem fogok többet tehetetlen beosztottként, magamat 
másoknak kiszolgáltatva dolgozni. 

NAGYFUVAROS 22 


A VIII. kerúletben, a Nagyfuvaros utcában található az a lakás, ahol elkezdtem ónálló 
felnótt életemet. Egy aprócska bauxitbeton ház, aminek falait alulról eszi a penész. 
Családommal közösen üjrafestettük, majd ök hazamentek, en meg maradtam, 
egyedül. A lakásban régi bútorok, zajos gázkonvektorok és koszos függönyök töltik ki 
az üres teret. Mégis sokat jelent nekem. Ebben a szobában ket év alatt annyi jé és 
rossz törtent, hogy azt lehetetlen volna csupán pár sorban elmesélni. 

